Tulipan ima rođendan

Jedan dan tulipan

slavio je rođendan.

Pozvao je društvo svoje

da pokažu svoje boje.

Ljubičica ljubičastu,

a zumbuli ružičastu.

Pokraj njih baš je sjela

visibaba jedna bijela.

Pokazo je jaglac žutu

al' je stao na svom putu,

jer je sreo iste boje

narcise gdje skupa stoje.

Čekale su žute glave

potočnice male plave.

S njima je uz pjesmu ptica

stigla tanka ivančica.

A za njom su k'o od šale

tratinčice dotrčale.

I maslačci su veseli

čet'ri žuta, jedan bijeli.

Dok crveni sjaj svoj pruža

jedna fina vitka ruža,

svi su spremni za taj dan

tulipanov rođendan!

ZADATAK:

1. Uz pomoć roditelja pročitajte pjesmu „Tulipan ima rođendan“.
2. Opišite tulipane.
3. Sjeti se kako smo izrađivali tulipane u školi koje ste nosili doma svojim mamama.
4. Uz pomoć kolaž papira izradi jedan tulipan. Evo jedan primjer pod slikom „Tulipani“. Kod slike „Izrada tulipana“ objašnjeni su koraci izrade tulipana.

Slika 1.: Tulipani



Slika 2.: Izrada tulipana

